text: Lokalbrag med krav om sejr 
  07 august 2015 kl. 12.08
  Rød mod gul. Vejle Boldklub mod AC Horsens. 1. division i fodbold. Begge hold har stærkt brug for en sejr efter med en halvskidt start på sæsonen.
  Selv om det er meget tidligt i sæsonen har starten for både de rødblusede Vejle-hold og de gulblusede Horsens-spillere været langt fra optimal. VB står med 2 points. Horsens med et rundt 0. Så en sejr i aften - med start kl. 20.45 - vil uden tvivl gøre livet langt nemmere for træneren for det vindende hold. Især AC Horsens med de stærke ambitioner om at rykke op i Superligaen synes en sejr at være påtrængende.
  Måske har holdet fået hjælp fra Middelfart. For Vejle måtte tirsdag ud i forlænget spilletid - altså 120 minutters kamp - og en straffesparkskonkurrence mod 2. divisionsholdet for at komme videre i pokalturneringen. Det kan have gjort VB-spillerne møre i benene til aftenens lokalbrag på deres hjemmebane.
  